kardosdrur/scandi-wiki huggingface dataset:
Ravnsholt

Ravnsholt er navnet på flere lokaliteter og personer

Nordsjælland
 Ravnsholt Skov, skov i Nordsjælland ved Allerød
 Ravnsholt (langhøj), fortidsminde i Ravnsholt Skov
 Dyrefold i Ravnsholt Skov, fortidsminde i Ravnsholt Skov

Nordlige Lolland:
 Ravnsholt Hage, sandbanke nord for Lolland
 Ravnsholt (rundhøj 42221), rundhøj på Lolland nord for Svinsbjerg
 Ravnsholt (rundhøj 42222), rundhøj på Lolland nord for Svinsbjerg
 Ravnsholt (rundhøj 42223), rundhøj på Lolland nord for Svinsbjerg

Efternavn:
 Emil Ravnsholt, cykelrytter

Film:
 Hjertekrigen paa Ravnsholt, stumfilm fra 1917

Se også 
 Ravnholt
Teater V

Teater V er et producerende professionelt teater i Valby i København.

Teater V blev stiftet i 2005 af skuespiller, dramatiker og instruktør Pelle Koppel og blev i 2009 Lille Storbyteater, som modtager støtte fra Københavns Kommune. Det er foreløbig er forlænget frem til og med 2023.

Teater V producerer nyt dansk samtidsteater for børn, unge, voksne. Teatret huser også gæstespil.

I 2020 åbnede Teater V danmarks første online scenerum Future V, hvor der spilles teater, der er skabt til at være online under navnet DigiDrama.

Kilder og henvisninger 

V
Teatre i København
Valby
Grundvandsspejl

Grundvandsspejlet er overfladen af grundvandet.
Under grundvandsspejlet er jorden mættet med vand med alle hulrum fyldt ud.

Henvisninger 

Hydrogeologi
Merete Mærkedahl

Merete Damgaard Mærkedahl (født 27. december 1981) er en dansk skuespiller. Hun er uddannet fra Skuespillerskolen ved Aarhus Teater i 2009. Hun medvirker i tv-serien Badehotellet.

I 2020 deltog hun i sæson 17 af Vild med dans. Hun dansede med den professionelle danser Thomas Evers Poulsen. Parret vandt sæsonen.

Filmografi

Tv-serier

Film

Teater

Referencer

Eksterne henvisninger 
 

Skuespillere fra Danmark
Vindere af Vild med dans
Shanes Verden

Shanes verden er en børnetv-serie  på DR1, med værten Shane Brox. Brox er født i Canada men flyttede senere hen til Norge, sammen med sin norske mor og danske far.

Børneserier fra Danmark
VM i fodbold for kvinder 2019, slutspil

Slutspillet eller knockout-runden ved VM i fodbold for kvinder 2019 var den anden og sidste fase af konkurrencen, efter gruppespillet. Det begynder den 22. juni 2020 med ottendedelsfinalerne og slutter den 7. juli 2020 med finalekampen, der spilles på Parc Olympique Lyonnais i Lyon. De to øverste hold fra hver gruppe (i alt 16) og de bedste tre'er vil gå videre til slutspillet for at konkurrere i en eliminationsturnering. Ud over finalen vil der også blive spillet en bronzekamp mellem de to tabende hold i semifinalerne.

Kvalificerede hold 
De to bedste hold i hver gruppe er kvalificeret til slutspillet, samt de fire bedste tredjeplacerende hold:

Kampoversigt

Ottendedelsfinaler

Tyskland - Nigeria

Norge - Australien

England - Cameroun

Frankrig - Brasilien

Spanien - USA

Sverige - Canada

Italien - Kina

Holland - Japan

Kvartfinaler

Norge - England

Frankrig - USA

Italien - Holland

Tyskland - Sverige

Semifinaler

England - USA

Holland - Sverige

Kampen om tredjepladsen

Finalekamp

Referencer

Eksterne henvisninger 
 

VM i fodbold for kvinder 2019
Erhard Schön

Erhard Schön (omkring 1491-1542) var en tysk træskærer og maler.

Schön blev født i Nürnberg som søn af maleren Max Schön III. Han begyndte sansynligvis at lære sit håndværk som kunstner i sin fars værksted. Han var tydeligvis påvirket af Albrecht Dürers måde at lave trykplader på og kan have lavet et pat træsnit til Dürers værk 'Triumfbuen' (1515) og 'Theuerdank' (1517). Især Schöns måde at forme og placere figurer er tydeligvis efter Dürers forbillede. Efter Dürers død lavede Schön også et træsnit af kunstneren.

Denne slags træsnitportrætter var kun et af de genrer, som Schön arbejdede med. Han lavede tryk af forskellige slags til det folkelige marked og etablerede sig som en populært og efterspurgt kunstner. Omkring 1200 illustrationer til 116 bøger oveni 200 separate træsnit tilskrives Schön. Hans første kendte værk er en række træsnit til en bog fra 1513. Indtil 1524 illustrerede han hovedsageligt religiøse bøger. Sammen med Hans Springinklee leverede han illustrationer af temmelig høj kvalitet til den populære bønnebog Hortulus Animae i 1515. Formen for en stor rosenkrans fra omkring samme tid er blevet beskrevet som hans fineste religiøse arbejde. Fra 1520'erne lavede han adskillige polemiske værker, hvor han kritiserede katolicismen til fordel for Lutheranismen. Fra midten af 1520'erne og begyndelsen af 1530'erne udviser disse satiriske værker en indflydelse fra Barthel Beham, Sebald Beham og Georg Pencz . På dette tidspunkt udvidede han også sit repertoire fra religiøse til sekulære emner, stadig med en satirisk tone. Fra 1530'erne skiftede han til klassiske temaer som Paris-dommen og Laokoon. I 1538 offentliggjorde Christoph Zell fra Nürnberg en afhandling om proportioner i arkitektur.

Referencer 

Personer fra renæssancen
Malere fra Tyskland
Grafikere fra Tyskland
Mikkel Hyllegaard

Mikkel Hyllegaard (født 16. maj 1999) er en dansk fodboldspiller, der spiller for SønderjyskE i 1 division som angriber.

Klubkarriere 
Mikkel Hyllegaard spillede sin ungdomskarriere i Søhus/Stige, Næsby og SfB-Oure, før han i december 2019 blev hentet ind til OB's førsteholdstrup på en kontrakt der i første omgang løber til juni 2020.

Mikkel Hyllegaard fik sin debut førsteholdsdebut 16/2/2020, hvor han blev skiftet ind i en kamp mod Brøndby IF, hvor han fik de sidste 25 minutter på banen. Han scorede sit første Superliga mål 07/04/2020 i en kamp mod Sønderjyske, hvor han reducerede og scorede til det endelige resultat 1-1.

Referencer

Eksterne henvisninger 
 

Fodboldspillere fra Danmark
Personer fra Odense
Jahrom

Jahrom er en by i det nordlige Iran, med et indbyggertal (pr. 2016) på cirka 141.000. Byen er ligger i Fars-provinsen, syd for hovedby Shiraz.

Noter 

Byer i Iran
Steen Molzen

Steen Molzen (født i Taastrup i Danmark) er en dansk standupkomiker, der bl.a har medvirket i adskillige standup-programmer på TV 2 Zulu og er ofte vært på ”Open mike” både på Kul cafeen og Comedy Zoo. Molzens optræden bærer præg af selvironi og komiske fortællinger baseret på personlige erfaringer.

Karriere 
Molzen fik sin stand-up-debut 2001 på Kul cafeen og få måneder efter han i finalen ved DM i stand-up. Han har blandt andet medvirket i Stand-up.dk programmerne tre gange og i december 2009 optrådte han til det store årlige årlige stand-up show Comedy Aid.

I 2006 var Molzen på turné sammen med Steen Nielsen, Henrik Løjmand og Mads Brynnum. Showet hed Dø Af Grin, og er nu udgivet på cd.

Molzen har turneret i Danmark, blandt andet i Funny Business Inc`s årlige klubtour, hvor han har optrådt sammen med Omar Marzouk og Sebastian Dorset. Han var opvarmer på Christian Fuhlendorffs one-man show Enestående, og har optrådt for de danske soldater i Afghanistan og Irak.

Privat 
Molzen er uddannet og arbejder som pædagog.

Molzen er gift.

Filmografi

One Man shows 
 2018 Pædagog På Afveje

Andet 
 2009 Comedy Aid

Referencer

Eksterne henvisninger 
 
 Officiel hjemmeside

Komikere fra Danmark
Standupkomikere fra Danmark
Kitchener

Kitchener er en by i det sydlige Ontario i Canada. Den er lokaliseret cirka 100 km vest for Toronto. Kitchener er sæde for den regionale bykommune Waterloo. Byen dækker et areal på 136,86 km². Den 10. juni 2012 fejrede Kitchener som by hundredårsjubilæum. Kitchener hed tidligere «Town of Berlin» fra 1854 og indtil 1912, og var «City of Berlin» fra 1912 og til 1916 grundet byens mange tyske indvandrere, men ved begyndelsen af 1. verdenskrig opstod der spændinger mellem den tyske befolkning og andre beboere.»

Byen havde en befolkning på 219 153 beboere ved folketællingen i 2011. Storbyområdet, som også omfatter nabobyerne Waterloo og Cambridge, har 507 096 beboere. Det gør den til det største storbyområde i henhold til folketallet (CMA) i Canada og den fjerde største i Ontario alene. Byen bliver sammen med Cambridge i syd og Waterloo i nord ofte nævnt som «Kitchener-Waterloo» (K-W), men de har adskilte kommunale autoriteter. Sammen med Cambridge udgør de en urban treenighed; «the tri-cities».

Referencer

Eksterne henvisninger 

 www.kitchener.ca
 Kitchener Community Profile

Byer i Ontario
MERS-CoV

MERS-CoV (Middle East respiratory syndrome-related coronavirus) er en virus i coronavirus-familien, der blev identificeret første gang i 2012, og som kan forårsage alvorlig luftvejsinfektion, lungebetændelse og nyresvigt hos mennesker. 
Indtil videre har alle infektioner oprindelse på den arabiske halvø især omkring Saudi-Arabien. 
De sygdomstilfælde, som sundhedsmyndighederne har fået kendskab til, var for det meste alvorlige og ofte dødelige; det vides imidlertid ikke, hvor mange af de inficerede mennesker der udvikler sygdom. 
Baseret på det hidtidige epidemiologiske mønster for spredningen kan det antages, at MERS-CoV kun vanskeligt overføres fra person til person, og at de primære værtsorganismer sandsynligvis er flagermus, hvorfra det − via dromedarer som mellemvært − sporadisk er overført til mennesker.

Indtil videre er der ingen bevist og sikker antiviral terapi for dem der på grund af MERS-CoV udvikler MERS, Middle East Respiratory Syndrome. 
Behandling af syge er derfor begrænset til at lindre symptomerne. 
Rejseadvarsler eller handelsbegrænsninger er (pr. januar 2016) ikke eksplicit godkendt af WHO.

Galleri

Referencer

Se også
 MERS, Middle East Respiratory Syndrome, sygdommen som forårsages af virussen MERS-CoV 
 Kapsid − Bakteriofag

Eksterne henvisninger
  Wikispecies har taksonomi med forbindelse til Middle East respiratory syndrome-related coronavirus
  Wikimedia Commons har flere filer relaterede til Middle East respiratory syndrome coronavirus (virussen) og Middle East respiratory syndrome (sygdommen)
 "Human Coronavirus, Middle East Respiratory Syndrome (MERS) og Svær Akut Respiratorisk Syndrom (SARS)" fra Ssi.dk, Statens Seruminstitut 
 "MERS-Coronavirus" (virussen) og "MERS" (sygdommen) fra Sundhed.dk
 Robert Koch-Institut: Information om MERS-CoV, hentet 9. juni 2015. 
 WHO: Information om Coronavirus og MERS-CoV, 9. juni 2015 
 WHO: Riskassessment (risikovurdering), 24. april 2014 (PDF,  hentet 9. juni 2015
 "Middle East respiratory syndrome coronavirus: epidemiology and disease control measures." − Systematisk oversigtsartikel af Jaffar A. Al-Tawfiq og Ziad A. Memish. I:  Infection and Drug Resistance. Bind 7, 2014, s. 281-287, doi:10.2147/IDR.S51283 (fri som PDF).
 WHO: Rejseanbefalinger til Den Arabiske halvø fra 5. juni 2013   hentet 9. juni 2015

Vira
Zoonoser
Begivenheder i 2012
Malene Choi Jensen

Malene Choi Jensen (født 1973) er en dansk filminstruktør.

Hun er uddannet dokumentarfilminstruktør fra Den Danske Filmskole, hvorfra hun dimitterede i 2005. Malene Choi Jensen er adopteret fra Sydkorea og er bosat i København.

Filmografi 
 Essay (eksperimentalfilm, 2001)
 Søster Palsang Amor (dokumentarfilm, 2003)
 Con Ella (dokumentarfilm, 2004)
 InshAllah (dokumentarfilm, 2005)
 Voice over voice (eksperimentalfilm, 2007)
 Dyret (kort fiktion, 2011)
Hende (kort fiktion, 2015)
Skoven (kort fiktion, 2015)
 The Return (dramatiseret dokumentar, 2018)

Referencer

Eksterne henvisninger 
 
 Malene Choi Jensen på IFFR (International Film Festival Rotterdam)

Kvindelige filminstruktører fra Danmark
Greta Gerwig

Greta Celeste Gerwig (født 4. august 1983) er en amerikansk instruktør og skuespiller.

Hun skrev og solo-instruerede sin første spillefilm Lady Bird, som udkom i 2017. For Lady Bird blev hun nomineret i kategorierne: Bedste film, Bedste originale manuskript og Bedste instruktør til Oscaruddelingen i 2018. Filmen udkom i 2018 i Danmark.

Hendes andet projekt som solo-instruktør var spillefilmen Little Women (2019), som er en filmatisering af Louisa May Alcotts roman af samme navn (Pigebørn på dansk) fra 1868, grundet Covid-19 blev filmens premiere i Danmark udsat fra 26. marts 2020 til 4. juni 2020.

Gerwig instruerede komedie- fantasyfilmen Barbie, som blev filmet i 2022 og udkom den 21. juli 2023. Hun blev den første kvindelige instruktør af en film, der indtjente over 1 milliard dollar, da Barbie-filmen gjorde netop dette den 6. august 2023. I filmen medspiller bl.a. Margot Robbie som Barbie og Ryan Gosling som Ken.

Biografi og liv 
Greta Gerwig er født op opvokset i byen Sacramento i staten Californien. Hun har en bror og en søster. Gerwig har siden 2011 dannet par med den amerikanske filminstruktør Noah Baumbach, og parret fik i marts 2019 en søn.

Filmografi

Film 
Som instruktør

Som skuespiller

Referencer

Eksterne henvisninger 
 

Filminstruktører fra USA
Skuespillere fra Californien
Nobina

Nobina AB er en svensk buskoncern og operatør, og er blandt Europas største indenfor dens tre primære virksomhedsområder, kollektiv bustrafik, ekspresbus og turistbus. Nobina er Nordens største busselskab, og i 2015 havde selskabet 8.451 ansatte og 3.639 busser i Danmark, Finland, Norge og Sverige, heraf størstedelen i Sverige med henholdsvis 5.915 ansatte og 2.477 busser. Hovedkontoret ligger i Solna, Stockholm.

Historie 
Det nuværende selskab har sin oprindelse i selskabet SJ Buss, som blev grundlagt 23. juni 1911 i Tanum, Sverige. Selskabet var en del af det statsejede jernbaneselskab Statens Järnvägar (SJ).

Siden har selskabet udviklet sig gennem opkøb og sammenlægninger. I 1990'erne blev bustrafikken i Sverige, Danmark, Norge og Finland liberaliseret. I 1990 blevet selskabet omdøbt til Swebus. I 2008 begyndte selskabet sin første drift i Danmark via en kontrakt i København og selskabet skiftede det efterfølgende år navn til det nuværende, Nobina.

Datterselskaber 
Nobinakoncernen omfatter følgende datterselskaber:

 Nobina Technology AB
 Nobina Sverige AB
 Nobina Norge AS
 Nobina Danmark A/S
 Nobina Finland OY

Referencer 

Etableret i 1997
Busselskaber i Sverige
Nobina Danmark

Nobina A/S, tidligere Nobina Danmark A/S, er et datterselskab til den svenske buskoncern Nobina AB. Selskabet har hovedkontor i Glostrup, København.

Historie 
Selskabet blev grundlagt i 2006 som Concordia Bus Denmark A/S, men skiftede sammen med resten af koncernen navn til Nobina i 2009.  Siden 2008 har selskabet været operatør på flere rutebusser i først Nordsjælland og siden enkelte ruter i Jylland, herunder bybusserne i Randers fra 2010 - 2020. 

Fra sommeren 2020 bliver Nobina ny busoperatør på bybusserne i Vejle.

Eksterne henvisninger 

 Officiel hjemmeside for det danske datterselskab

Referencer 

Busselskaber i Danmark
Azure

Azure (engelsk ord der betyder azurblå opkaldt efter Lapis lazuli) har flere specialiseringer:
 Azure Ray - en USA musikerduo
 Microsoft Azure - en sky service platform
 Bentley Azure - to Cabriolet bilmodeller
 Azure (tidsskrift) - israelsk tidsskrift

Se også
 Lapis lazuli
 Azur
Kassita

Kassita er en by i Marokko og provinsen Driouch, Folketallet var på 2,675.
Byer i Marokko
Tania Ørum

Tania Ørum (født 15. maj 1945) er dansk feminist og litteraturhistoriker. Hun er lektor emeritus ved Institut for Kunst- og Kulturvidenskab, Københavns Universitet.

Ørum var i 1970'erne aktiv i den danske studenter- og kvindebevægelse. Hun var en af hovedkræfterne i oprettelsen af Center for Kvindeforskning, som hun var tilknyttet 1981-90.

Bibliografi 

 Pamelas døtre, 1985, Tiderne Skifter.
 Køn og moderne tider, 1991, Tiderne Skifter.
 Tæt på teksten, 1994, Museum Tusculanum.
 De eksperimenterende tressere, 2009, Gyldendal.
 Det ord der som et lokomotiv trækker en lang vognstamme med sig: konkret poesi fra Vagn Steen til i dag, 2019, Majlund.
 A Cultural History of the Avant-Garde in the Nordic Countries, 2012-2021, Brill Rodopi.

Feminister fra Danmark
Jyske mesterskab 1935-36 (fodbold)

Det jyske mesterskab i fodbold 1935-36 var den 38. udgave af turneringen om det jyske mesterskab i fodbold for herrer organiseret af Jydsk Boldspil-Union. Vejen SF vandt turneringen for første gang nogensinde. AIA fra Aarhus spillede sig for første gang i finalen.

Turneringen var den sidste, hvor de bedste jyske klubber deltog i JBU’s Mesterskabsrække. Fra sæsonen 1936-37 deltog de jyske klubber, som var med i Danmarksturneringen, først, når slutspillet om det jyske mesterskab gik i gang, hvor de spillede mod vinderen af den jyske mesterskabsrække.

Som følge af ændringen i turneringsstrukturen deltog de fem klubber Vejen SF, AIA, Esbjerg fB, AGF og AaB ikke i JBUs Mesterskabsrække 1936-37. De fem pladser blev efter sæsonen 1935-36 udfyldt med fem oprykkere, mens nedrykning denne sæson blev suspenderet.
Det bedste hold i hver af de to kredse, som ikke i forvejen spillede i Danmarksturneringen, Vejen SF og AIA, kvalificerede sig til den landsdækkende 2. division. De efterfølgende tre bedstplacerede klubber, som ikke i forvejen spillede i Danmarksturneringen, Aalborg Freja, Fredericia BK og Horsens fS, kvalificerede sig til den nyoprettede 3. division.

JBUs Mesterskabsrække

Nordkredsen 
AaB og AGF deltog samtidig i Mesterskabsserien 1935-36. Holstebro BK og AIA deltog samtidig i Oprykningsserien 1935-36.AIA vandt samtlige holdets sidste syv kampe.

Ingen nedrykning, idet AIA, AaB og AGF ikke deltog i JBUs Mesterskabsrække fra sæsonen 1936-37. Brønderslev IF, Skive IK og Hadsten GF rykkede op.

Sydkredsen 
Esbjerg fB deltog samtidig i Mesterskabsserien 1935-36 og Fredericia BK og Horsens fS i Oprykningsserien 1935-36..
Vejen SF vandt samtlige holdets sidste syv kampe og overhalede Esbjerg fB på sidste spilledag.

Ingen nedrykning, idet Vejen og Esbjerg ikke deltog i JBUs Mesterskabsrække fra sæsonen 1936-37. Haderslev FK og AGF II rykkede op.

Finale

Kilder

Øvrige kilder

Se også 
 Danmarksmesterskabet

Fodboldturneringer i Danmark
Víctor Manuel Gerena

Víctor Manuel Gerena (født 24. juni 1958) er en amerikaner, der er eftersøgt af det amerikanske forbundspoliti FBI for det såkaldte White Eagle røveri i september 1983, der blev begået mod en Wells Fargo pengehåndteringscentral, hvor Gerena var ansat. Udbyttet var 7 millioner $ i kontanter og var på daværende tidspunkt det største kontantrøveri i USA.

Den 14. maj 1984 blev Gerena den 386. eftersøgte på FBI's liste over de 10 mest eftersøgte personer. Han er fortsat på fri fod, og den 11. april 2010 var han den eftersøgte, der har været længst tid på listen nogensinde. Gerena blev fjernet fra listen den 15. december 2016 efter 32 år. Gerena formodes at leve i Cuba.

FBI har udlovet en dusør på 1 million $ for oplysninger, der kan føre til pågribelsen af Gerena.

Referencer 

Kriminelle fra USA
Drost Peders Høj

Drost Peders Høj (også kaldt Harrestrup) er et voldsted nordvest for Mønsted,  i Daugbjerg Sogn   i Viborg Kommune. Efter sagn var det drost Peder Hoseøls borg. Det er en naturlig, lille rund banke, bevokset med egeskov, hvis sider er gjort stejlere, og med flad top;  der er intet spor af murværk. Mod vest og nord  har den været beskyttet af Jordbro Å og dens tilløb.

Naturgenopretning
Ved foden  af voldstedet er der gennemført et naturgenopretningsprojekt hvor et botanisk interessant område med  rigkær (kalkrige moser) og enge er blevet genetableret.   Mosens kalk er den samme, som i mange århundreder blev udvundet hos mosens nabo, Mønsted Kalkgruber. Projektområdet på ca. 12 hektar har  store bestande af en lang række sjældne planter  blandt andet flere arter af orkidéer, kødædende planter og sjældne mosser. Projektet, der genskaber den naturlige hydrologi i rigkærene samt i engene omkring, omfatter også  en 1,5 kilometer lang sti fra Mønsted Kalkgruber til Smollrup Kirke, er gennemført i et samarbejde mellem lodsejerne, Sweco Danmark, Den Danske Naturfond Viborg Kommune og Danmarks Naturfredningsforening. Området ligger ved kanten af Natura 2000-område nr. 39 Mønsted og Daugbjerg Kalkgruber og Mønsted Ådal.

Kilder og henvisninger

Voldsteder
Naturbeskyttelse i Danmark
Lokaliteter i Viborg Kommune
Naturgenopretning i Danmark
Wartburgs für Walter

Wartburgs für Walter var et kortlivet tysk punk- og avantgarde-band fra Østberlin, der var aktivt i tiden kort før Die Wende. Bandets navn var et ordspil på det østtyske bilmærke Wartburg

Bandets trommeslager, Dirk "Scholle" Scholz kom senere til at spille med Die Art og middelalderrockbandet Corvus Corax. Han er også medstifter af Cultus Ferox, som han  fortsat er aktiv i.

Diskografi

Album 
 2016: Complete Works (Sick Suck Records/Hörsturzproduktion)

Kassetter 
 1987: Live 11/87 Szescin, Polen (egenproduktion)
 1989: Demo-Tape (egenproduktion)
 1989: Wartburgs für Walter live (egenproduktion)

Deltagelse på opsamlingsalbum 
 1988: What Will You Do if You Had a Lot of Money? / After Nuclear War på We Are the Flowers in the Red Zone Vol.1 (MC, QQRYQ Tapes 002)
 1988: Mightmachine / Out of Thought på Frühlingsfest '88 (MC, QQRYQ Tapes 005, Polen)
 1991: Springtime på Sicher gibt es bessere Zeiten, doch diese war die unsere (LP/CD, Höhnie Records)
 2002: More More Anymore på Wenn kaputt, dann wir Spaß – Berlin Punk Rock 1977–1989 (CD, Weird System)

Henvisninger

Eksterne henvisninger 
 

Musikgrupper fra 1987
Punkgrupper fra Tyskland
Postpolio syndrom

Postpolio syndrom, PPS, poliomyelitis sequelae er senfølger efter virussygdommen poliomyelitis, polio.

Tilstanden indtræder efter en indledende akut infektion og forekommer typisk efter 15 til 30 år eller mere i en alder over 35 år. Symptomerne inkluderer typisk faldende muskelfunktion eller akut svaghed med smerter og træthed. De samme symptomer kan både forekomme såvel efter en paralytisk som efter en ikke-paralytisk polioinfektion.

Post-polio syndrom er ikke en smitsom proces, og personer, der oplever syndromet, udskiller ikke poliovirus. 

Det skønnes at 10-20 millioner mennesker globalt lider under senfølgerne af en polioinfektion.

Generelt 

Post-polio syndrom er sjældent livstruende, selvom nogle mennesker udvikler vejrtræknings- og synkebesvær, der kan føre til alvorlige problemer.

Tilstanden kan gøre det meget vanskeligt at bevæge sig og udføre  opgaver og aktiviteter, hvilket kan have en betydelig indflydelse på hverdagen.

Symptomerne har en tendens til at blive gradvist værre over mange år, men dette sker meget langsomt, og behandling kan hjælpe med at bremse tilstandens videre udvikling.

Symptomer 

Symptomer for PPS er generel træthed, søvnforstyrrelser, nedsat udholdenhed, neuropsykologiske mangler, sensoriske symptomer og kroniske smerter.

Symptomerne ligner meget symptomerne for kronisk træthedssyndrom.

Symptomerne på PPS menes at indebære en fejl i overdimensionerede motoriske enheder, der blev dannet under genoprettelsesfasen efter den akutte sygdom. Aldring med tab af neuronenheder ved overbelastning eller inaktivitet øger risikoen for postpolio syndrom. Det er en langsom, progressiv proces, og der er ingen specifik behandling for det.

Se også 

 Poliovirus

Henvisninger

Litteratur 

 Henriette Bendix og Preben Lund: Miraklet på Blegdammen - polioepidemien i 1952, Frydenlund 2020

Vira
Virussygdomme.